Jalgrattahooaeg on siis nüüd päris käes: ma tulen hommikul rattaga tööle. Juba teist hommikut sel aastal. Siia töökohta üleüldse teist hommikut. Minu senine kogemus: ma elan väga kõrgel. Hommikul alla tööle tulla on igatepidi hea, nii Nõmme mäest kui tagant Kadaka puiesteed pidi; Nõmme mäest saab siiski kiiremini. Aga kust üles tagasi hea oleks, seda ma pole veel avastanud. Eile leidsin metsast ühe trepi, sest Kadaka puiesteed pidi olen ma paar korda oma elus juba  proovinud üles sõita ja ma juba tean, et ei jaksa ja Nõmme tee paistis juba silmaga vaadates eriti ebasobiv ülesminekukoht olevat, oma kõnniteeremondiga ja puha. Nii et ma suundusin vahepealsid võimalusi otsima. Ja leidsin trepi.  No küll seda treppi ikka oli!  Tuleb edasi otsida.